**DOKUMENTACIJA ZA NADMETANJE**

NABAVA S OBJAVOM O OBAVJESTI O NABAVI

POSTUPAK NABAVE ZA OSOBE KOJE NISU OBVEZNICI ZAKONA O JAVNOJ NABAVI

EVIDENCIJSKI BROJ NABAVE: 11/21

**NAZIV NABAVE: Nabava 40. WC 3 µm i WC 8 µm**

Naziv projekta: Istraživanje i razvoj nanostrukturiranih tvrdih metala za razvoj novih proizvoda (NANO PRO) KK.01.2.1.01.007

PLANIRANI ROK ZAVRŠETKA PROJEKTA: 15.11.2022.

POZIV: „Povećanje razvoja novih proizvoda i usluga koji proizlaze iz aktivnosti istraživanja i razvoja“

Referentna oznaka poziva: KK.01.2.1.01.0079

Zagreb, listopad 2021. godine

Sadržaj

[1 OPĆI PODACI 4](#_Toc14084690)

[1.1 Podaci o Naručitelju 4](#_Toc14084691)

[1.2 Podaci o kontakt osobi 4](#_Toc14084692)

[1.3 Procijenjana vrijednost nabave 4](#_Toc14084693)

[1.4 Vrsta postupka nabave i vrsta ugovora 5](#_Toc14084694)

[1.5 Objašnjenja i izmjene dokumetacije za nadmetanje 5](#_Toc14084695)

[1.6 Poštivanje načela izbjegavanja sukoba interesa 6](#_Toc14084696)

[2 PODACI O PREDMETU NABAVE 6](#_Toc14084697)

[2.1 Predmet nabave 6](#_Toc14084698)

[2.2 Podaci o vrsti i količini predmeta nabave 6](#_Toc14084699)

[2.3 Specifikacija predmeta nabave 7](#_Toc14084700)

[2.4 Mjesto isporuke predmeta nabave 7](#_Toc14084701)

[2.5 Rok isporuke predmeta nabave 7](#_Toc14084702)

[2.6 Grupe nabave 8](#_Toc14084703)

[3 TROŠKOVNIK 8](#_Toc14084704)

[4 UVJETI I ZAHTJEVI KOJE MORAJU ISPUNJAVATI POTENCIJALNI PONUDITELJI 8](#_Toc14084705)

[4.1 Sposobnost za obavljanje profesionalne djelatnosti 8](#_Toc14084706)

[4.1.1 Dokaz o upisu gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana 8](#_Toc14084707)

[4.2 TEHNIČKA I STRUČNA SPOSOBNOST 9](#_Toc14084708)

[4.2.1 Popis glavnih isporuka robe **Error! Bookmark not defined.**](#_Toc14084709)

[4.3 Uvjeti sposobnosti u slučaju zajednice ponuditelja 9](#_Toc14084710)

[5 PODACI O PONUDI 10](#_Toc14084711)

[5.1 Sadržaj i način izrade ponude 10](#_Toc14084712)

[5.2 Pravila dostave dokumenata 10](#_Toc14084713)

[5.3 Način dostave ponude 11](#_Toc14084714)

[5.4 Način određivanja cijene ponude 12](#_Toc14084715)

[5.5 Rok valjanosti ponude 12](#_Toc14084716)

[6 KRITERIJ ZA ODABIR PONUDE 12](#_Toc14084717)

[6.1 Opis kriterija i način utvrđivanja bodovne vrijednosti 13](#_Toc14084718)

[6.1.1 Cijena ponude 13](#_Toc14084719)

[6.1.2. Kemijska čistoća 13](#_Toc14084720)

[7 ODREDBE KOJE SE ODNOSE NA ZAJEDNICU PONUDITELJA 14](#_Toc14084721)

[8 ZADRŽAVANJE DOKUMENTACIJE 14](#_Toc14084722)

[9 DATUM, VRIJEME I MJESTO DOSTAVE PONUDA 15](#_Toc14084723)

[10 DONOŠENJE ODLUKE O ODABIRU ILI ODBIJANJU PONUDE 15](#_Toc14084724)

[11 ROK, NAČIN I UVJETI PLAĆANJA 16](#_Toc14084725)

[12 PREUZIMANJE DOKUMENTACIJE ZA NADMETANJE 16](#_Toc14084726)

[13 PREGLED I OCJENA PONUDE 16](#_Toc14084727)

[13.1 . 16](#_Toc14084728)

[13.2 . 16](#_Toc14084729)

[13.3 16](#_Toc14084730)

[13.4 17](#_Toc14084731)

[13.5 17](#_Toc14084732)

[13.6 17](#_Toc14084733)

[13.7 17](#_Toc14084734)

[13.8 17](#_Toc14084735)

[14 PONIŠTENJE POSTUPKA NABAVE 17](#_Toc14084736)

[15 PRILOZI 17](#_Toc14084737)

# **OPĆI PODACI**

## **Podaci o Naručitelju**

|  |  |
| --- | --- |
| Naziv i sjedište Naručitelja: | Alfa tim d.o.o., Čulinečka cesta 25, 10040 Zagreb  (NoJN - nije obveznik Zakona o javnoj nabavi ) |
|  |  |
| OIB: | 87820633818 |
|  |  |
| Broj telefona: | +385 1 2011 521 |
| Broj telefaksa: | +385 1 2046 875 |
| Internetska adresa: | http://alfatim.hr |
| Adresa elektroničke pošte: | [info@alfatim.hr](mailto:info@alfatim.hr) |
| Odgovorna osoba: | Ivan Jeren dipl.ing.fiz., direktor |

Naručitelj je započeo s provedbom projekta „**Istraživanje i razvoj nanostrukturiranih tvrdih metala za razvoj novih proizvoda (NANO-PRO)**“ koji je financiran u okviru Operativnog programa „Konkurentnost i kohezija 2014. – 2020.“, Referentna oznaka poziva KK.01.2.1.01.0079,kojeg provodi Ministarstvo gospodarstva, poduzetništva i obrta.

## **Podaci o kontakt osobi**

|  |  |
| --- | --- |
| Ime i prezime : | Ivan Jeren dipl.ing.fiz., direktor |
| Broj telefona: | +385 1 2011 521 |
| Adresa: | Čulinečka cesta 25, 10040 Zagreb |
| Adresa elektroničke pošte: | [info@alfatim.hr](mailto:info@alfatim.hr) |

## **Procijenjana vrijednost nabave**

Procijenjena vrijednost nabave bez poreza na dodanu vrijednost je 124.000,00kn odnosno 16.523,87 € prema srednjem tečaju Hrvatske narodne banke na dan objave Obavijesti o nabavi.

## **Vrsta postupka nabave i vrsta ugovora**

Postupak nabave sukladno točki 4.2.POSTUPAK NABAVE S OBVEZNOM OBJAVOM Pravila o provedbi postupaka nabava za neobveznike zakona o javnoj nabavi. Naručitelj objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici <https://strukturnifondovi.hr/nabave-lista/>

Danom početka postupka nabave smatra se dan objave.

## **Objašnjenja i izmjene dokumetacije za nadmetanje**

**1.5.1.** Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju za nadmetanje, a Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

**1.5.2.** Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom petog (5) dana prije dana u kojem ističe rok za dostavu ponuda.

**1.5.3.** Zahtjev je pravodoban ako je dostavljen Naručitelju najkasnije tijekom sedmog (7) dana prije dana u kojem ističe rok za dostavu ponuda.

**1.5.4.** Zahtjev za pojašnjenjem se dostavlja na e-mail kontakt osobe i/ili faxom i/ili poštom sa naznakom predmeta nabave.

**1.5.5.** Ako iz bilo kojeg razloga dokumentacija za nadmetanje i moguća dodatna dokumentacija nisu stavljeni na raspolaganje ili ako Naručitelj nije na pravodoban zahtjev odgovorio sukladno točki 1.5.1. i 1.5.2. Naručitelj će rok za dostavu ponuda primjereno produžiti tako da svi zainteresirani gospodarski subjekti mogu biti upoznati sa svim informacijama potrebnima za izradu ponude.

**1.5.6.** Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu dokumentaciju te će osigurati da gospodarski subjekti od izmjene imaju najmanje osam (8) dana za dostavu ponude.

## **Poštivanje načela izbjegavanja sukoba interesa**

Članovi Odbora za nabavu, osoba ovlaštena za zastupanje Naručitelja te imenovana osoba za provođenje postupka nabave postupaju u skladu s načelima izbjegavanja sukoba interesa te se izuzimaju iz postupka nabave u slučaju postojanja sukoba interesa.

Naručitelj poduzima prikladne mjere da učinkovito prepozna, spriječi i ukloni sukobe interesa u vezi s postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima. Sukob interesa između Naručitelja i gospodarskog subjekta obuhvaća situacije kada predstavnici Naručitelja ili pružatelja usluga službe nabave koji djeluje u ime Naručitelja, koji su uključeni u provedbu postupka javne nabave

ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka.

Samo ako se sukob interesa ne može učinkovito ukloniti izuzimanjem navedenih osoba ili poduzimanjem drugih mjera, Naručitelj isključuje gospodarskog subjekta iz postupka nabave.

Gospodarski subjekti s kojima je Naručitelj u sukobu interesa:

1. Centar za transfer tehnologije d.o.o., OIB: 81725143201, Ivana Lučića 5, Zagreb

# **PODACI O PREDMETU NABAVE**

## **Predmet nabave**

Predmet nabave je prah volfram karbida WC veličine čestica 3 mikrona (mjerna jedinica: fisher) i volfram karbida WC veličine čestica 8 mikrona HT (mjerna jedinica: fisher) i dostava praha na adresu Naručitelja navedenu u točki 2.4 ove Dokumantacije o nabavi.

## **Podaci o vrsti i količini predmeta nabave**

Količina nabave je 150 kg praha volfram karbida WC 8 mikrona HT i 250 kg WC veličine čestica 3 mikrona prema specifikacijama iz ove dokumentacije za nadmetanje.

## **Specifikacija predmeta nabave**

U nastavku je navedena osnovna specifikacija predmeta nabave.

|  |  |  |  |
| --- | --- | --- | --- |
| Fizikalno kemijske karakteristike | Veličina zrna µm | Slobodni ugljik Csl (%) | Ukupni ugljik Cuk (%) |
| WC 8 µm HT | 7,5-8,5 | 0,03-0,05 | 6,10-6,16 |
| WC 3 µm | 3,0-3,2 | 0,02-0,05 | 6,10-6,16 |

Za sve proizvođače, tipove proizvoda, standarde ili norme ako su navedeni u tehničkim specifikacijama primjenjuje se „ili jednakovrijedno“.

## **Mjesto isporuke predmeta nabave**

Mjesto isporuke je na lokaciji proizvodnog pogona tvrtke Alfa tim d.o.o., Ive Politea 64, 10361 Sesvetski Kraljevec.

## **Rok isporuke predmeta nabave**

Rok isporuke robe je 60 dana od dana zaključenja ugovora o nabavi*,* a po narudžbenici pristigloj od strane Naručitelja.

Ponuditelj treba isporučiti robu navedenu u specifikaciji, odnosno robu prihvaćenu ugovorom. Isporučena roba mora biti u skladu s osobitostima navedenim u specifikaciji predmeta nabave.

Roba koja ne zadovoljava tražene karakteristike iz specifikacije, biti će vraćena odabranom Ponuditelju uz zapisnik u kojem će se navesti odstupanja. Ponuditelj sam snosi troškove transporta povrata robe koja ne zadovoljava tražene karakteristike iz specifikacije, ukoliko u roku od 30 dana Naručitelj ne zaprimi robu traženih karakteristika neće isplatiti Ponuditelja.

## **Grupe nabave**

Predmet nabave nije podijeljen na grupe nabave, ponuda se podnosi isključivo za cjelokupan predmet nabave.

# **TROŠKOVNIK**

Troškovnik nabave se nalazi kao Prilog 3. ovoj Dokumentaciji za nadmetanje. Ako Ponuditelj ne ispuni troškovnik u skladu sa zahtjevima iz ove dokumentacije za nadmetanje ili promijeni tekst i izvorni sadržaj u obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

Naručitelj u troškovniku dopušta korištenje hrvatskog i engleskog jezika.

# **UVJETI I ZAHTJEVI KOJE MORAJU ISPUNJAVATI POTENCIJALNI PONUDITELJI**

U svrhu utvrđivanja uvjeta i zahtjeva za izvršenje ugovora potencijalni Ponuditelji, odnosno zajednice ponuditelja, su dužni u svojoj ponudi priložiti dokaze kojima dokazuju:

* sposobnost za obavljanje profesionalne djelatnosti,
* tehničku i stručnu sposobnost.

## **Sposobnost za obavljanje profesionalne djelatnosti**

### Dokaz o upisu gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu. Ponuditeljima se daje mogućnost dostaviti uputu (poveznicu) na javno dostupan registar (web adresa).

U slučaju zajednice Ponuditelja, dokazi se dostavljaju i utvrđuju okolnosti iz poglavlja 4.1. za sve članove Zajednice ponuditelja pojedinačno.

Izvod ili izjava kojom se dokazuje sposobnost za obavljanje profesionalne djelatnosti prihvaća se na hrvatskom ili engleskom jeziku. U slučaju da gospodarski subjekt dostavlja dokaz na jeziku koji nije hrvatski ili engleski, on mora biti preveden na hrvatski ili engleski jezik. Prijevod ne mora biti ovjeren od strane ovlaštenog sudskog tumača.

## **TEHNIČKA SPOSOBNOST PONUDITELJA**

Kao dokaz tehničke sposobnosti Ponuditelj u ponudi treba dostaviti izjavu kojom izjavljuje da je u nazad godinu dana napravio minimalno 3 isporuke robe sličnih ili jednakih karakteristika navedenih u specifikaciji predmeta nabave. Naručitelj zadržava pravo da naknadno u procesu evaluacije ponuda može zatražiti dokaz istinitosti izjave o tehničkoj sposobnosti Ponuditelja. Naručitelj može zatražiti prilaganje popisa provedenih isporuka, popis mora sadržavati iznos ugovora, datum isporuke i kontakt druge strane. U slučaju zahtjeva za prilaganjem dokaza potrebno je navesti minimalno 3 isporuke u nazad godinu dana, robe sličnih ili jednakih karakteristika navedenih u specifikaciji predmeta nabave ove dokumentacije za nadmetanje.

Naručitelj može u procesu evaluacije ponuda provjeriti istinitost navedenih dokaza ili traženjem potvrda drugih ugovornih strana, ili kontaktiranjem druge ugovorne strane ili na druge načine kojima se može utvrditi istinitost navoda.

## **Uvjeti sposobnosti u slučaju zajednice ponuditelja**

U slučaju zajednice ponuditelja svi članovi zajednice obvezni su pojedinačno dokazati svoju profesionalnu sposobnost, a svi zajedno dužni su dokazati (kumulativno) zajedničku tehničku i stručnu sposobnost. U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije.

# **PODACI O PONUDI**

## **Sadržaj i način izrade ponude**

Ponuditelj predaje ponudu u izvorniku koja sadrži dokumentaciju složenu, te potpisanu na za to predviđenim mjestima od strane ovlaštene osobe za zastupanje ponuditelja ili osobe koju on opunomoći uz obavezno dostavljanje dokumenta kojim se dokazuje punomoć.

**Ponuda mora sadržavati najmanje:**

* popunjeni Ponudbeni list (**Prilog 1**),
* ako je primjenjivo, popunjen obrazac Podaci o zajednici ponuditelja (**Prilog 2**),
* popunjeni Troškovnik (**Prilog 3**),
* tražene dokaze sposobnosti (Točke 4. Dokumentacije o nabavi):
  + dokaz upisa u sudski, obrtni, strukovni ili drugi odgovarajući registar države sjedišta gospodarskog subjekta
  + izjava o tehničkoj sposobnosti Ponuditelja (Točke 4.2 Dokumentacije o nabavi)

Ponuda mora biti izrađena u papirnatom obliku, otisnuta ili pisana neizbrisivom tintom.

Pri izradi ponude, Ponuditelj se mora pridržavati zahtjeva i uvjeta iz ove Dokumentacije. Ponuditelj ne smije mijenjati i nadopunjavati tekst Dokumentacije za nadmetanje.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Ponuda se zajedno s pripadajućom dokumentacijom izrađuje na hrvatskom ili engleskom jeziku i latiničnom pismu. U slučaju dostave pripadajuće dokumentacije na jeziku koji nije na hrvatskom ili engleskom, potrebno je uz te dokumente priložiti i prijevod dokumenata na hrvatski ili engleski jezik, prevedeni dokumenti ne moraju biti ovjereni od strane ovlaštenog sudskog tumača.

## **Pravila dostave dokumenata**

Sve tražene dokumente i dokaze koji se dostavljaju sukladno zahtjevima iz točke 4. Ponuditelji mogu dostaviti u izvorniku, ovjerenim ili neovjerenim preslikama. Ostali dijelovi ponude predaju se u izvorniku. U slučaju postojanja sumnje u istinitost podataka u priloženim dokumentima ili izjavama ponuditelja iz ove točke, Naručitelj se može obratiti nadležnim tijelima radi dobivanja informacija o situaciji tih ponuditelja, a u slučaju da se radi o ponuditelju sa sjedištem u drugoj državi Naručitelj može zatražiti suradnju nadležnih vlasti.

## **Način dostave ponude**

Ponuda se u zatvorenoj omotnici dostavlja neposredno Naručitelju ili poštanskom pošiljkom na adresu: Alfa Tim d.o.o., Čulinečka cesta 25, 10040 Zagreb.

Prijedlog izgleda omotnice s obaveznim elementima:

**<Naziv i adresa ponuditelja>**

**Alfa tim d.o.o.**

**Čulinečka cesta 25**

**10040 Zagreb**

Evidencijski broj nabave: 11/21

**Predmet nabave:**

Nabava 40. WC 3 µm i WC 8 µm

* NE OTVARAJ -

Nabava usluge najma LC-MS/MS instrumenta

- NE OTVARAJ -

Ponuditelj samostalno određuje koji će od navedenih načina dostave ponude koristiti i sam snosi rizik eventualnog gubitka, odnosno nepravovremene dostave ponude. Naručitelj će za neposredno dostavljene ponude izdati potvrdu o primitku koja sadrži podatke o Naručitelju, Ponuditelju, predmetu nabave te o datumu i vremenu zaprimanja ponude.

Ponude i dokumentacija priložena uz ponude ne vraćaju se ponuditeljima.

Alternativne ponude nisu dopuštene.

Elektronička dostava ponuda nije dopuštena.

## **Način određivanja cijene ponude**

Ponuditelj dostavlja ponudu s cijenom iskazanom u kunama (HRK) ili eurima (€). Cijena ponude izračunava se prema srednjem tečaju HNB-a na dan objave Obavijesti o nabavi. Cijena ponude piše se brojkama. U cijenu ponude moraju biti uračunati svi troškovi i popusti.

Ponuditelj je dužan ponuditi, tj. upisati cijenu (zaokruženu na dvije decimale) u Troškovnik, na način kako je to određeno Troškovnikom te upisati cijenu ponude, na način kako je to određeno u Ponudbenom listu.

Ponuditelj je obvezan prije dostavljanja ponude proučiti kompletnu dokumentaciju za nadmetanje temeljem koje će ponuditi predmet nabave.

## **Rok valjanosti ponude**

Rok valjanosti ponude je najmanje 60 (šezdeset) dana od isteka roka za dostavu ponuda. Naručitelj će odbiti ponudu čija je valjanost kraća od zahtijevane. Ako istekne rok valjanosti ponude prije donošenja odluke o odabiru, Naručitelj će tražiti njegovo produljenje i u tu svrhu dati primjereni rok Ponuditelju. Na zahtjev Naručitelja, Ponuditelj može produžiti rok valjanosti svoje ponude.

# **KRITERIJ ZA ODABIR PONUDE**

Kriterij odabira je ekonomski najpovoljnija ponuda (ENP).

|  |  |  |
| --- | --- | --- |
| Kriterij | Relativni značaj | Maksimalni broj bodova po svakom od kriterija |
| 1. Cijena ponude | 60% | 60 |
| 2. Kemijska čistoća | 40% | 40 |
| Maksimalni broj bodova | 100% | 100 |

.

## **Opis kriterija i način utvrđivanja bodovne vrijednosti**

### Cijena ponude

Naručitelj kao jedan od kriterija određuje ukupnu cijenu predmeta nabave, bez PDV-a.

Maksimalni broj bodova koji Ponuditelj može dobiti prema ovom kriteriju je 60. Onaj Ponuditelj koji dostavi ponudu s najnižom cijenom može dobiti maksimalni broj bodova 60.

Bodovna vrijednost prema ovom kriteriju izračunava se prema sljedećoj formuli:

### 6.1.2. Kemijska čistoća

Naručitelj kao drugi kriterij određuje kemijsku čistoću praha. Kemijska čistoća praha dokazuje se Tehničkim listom ili analizom praha. Ponuditelj Tehnički list ili analizu praha koji je predmet nabave prilaže uz ponudu. Prema dostavljenom Tehničkom listu ili Analizi provoditi će se bodovanje za kriterij kemijske čistoće praha koji je predmet nabave.

Ponuditelj koji ponudi najveći broj niže navedenih kriterija po točkama 1) – 10), smatrati će se najboljim ponuđačem a ponuđena roba najkvalitetnijim prahom koji je predmet nabave.

Kemijski elementi za određivanje kemijske čistoće i njihovi dozvoljeni udjeli u smjesi praha volfram karbida:

|  |  |
| --- | --- |
| Za WC 3 µm | Za WC 8 µm HT |
| 1. Al (%) ≤0,0010 2. Ca(%)≤0,0020 3. Cr(%)≤0,0020 4. Cu(%)≤0,0010 5. Fe(%)≤0,0150 6. K(%)≤0,0015 7. Mo(%)≤0,01 8. Na(%)≤0,0015 9. Ni(%)≤0,0010 10. Si(%)≤0,0020 | 1) Al (%) ≤0,0010  2) Ca(%)≤0,0020  3) Cr(%)≤0,0020  4) Cu(%)≤0,0010  5) Fe(%)≤0,0150  6) K(%)≤0,0015  7) Mo(%)≤0,01  8) Na(%)≤0,0015  9) Ni(%)≤0,0010  10) Si(%)≤0,0020 |

Navedeni su maksimalni dozvoljeni udjeli pojedinih kemijskih elementa prema kojima se određuje čistoća.

Bodovni kriterij definiran je u tablici:

| **Kriterij - Broj kemijskih elemanata koje ponuditelj može zadovoljiti prema propisanim uvijetima** | **Bodova** |
| --- | --- |
| 0 | 0 |
| 1-5 | 20 |
| 6-10 | 40 |

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Najpovoljnijom ponudom smatra se ponuda s najvećim ukupnim brojem ostvarenih bodova.

# **ODREDBE KOJE SE ODNOSE NA ZAJEDNICU PONUDITELJA**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost Ponuditelja iz zajednice Ponuditelja je solidarna.

Ako Ponuditelj nastupa kao Zajednica ponuditelja dužan je popuniti Prilog 2. Dokumentacije.

Ponuditelj koji je samostalno dostavio ponudu ne smije istodobno sudjelovati u zajedničkoj ponudi. U zajedničkoj ponudi mora biti navedeno koji će dio ugovora o nabavi (stavka troškovnika, količina, vrijednost i postotni dio) izvršavati pojedini član zajednice ponuditelja.

# **ZADRŽAVANJE DOKUMENTACIJE**

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije roka za dostavu ponuda.

# **DATUM, VRIJEME I MJESTO DOSTAVE PONUDA**

Ponuda, bez obzira na način dostave, mora biti zaprimljena od strane Naručitelja, u roku osam (8) radnih dana od dana objavljivanja dokumentacije za nadmetanje, najkasnije do **03.11.2021., u 12:00 sati, na adresu: Alfa tim d.o.o., Čulinečka cesta 25, 10000 Zagreb.**

# **DONOŠENJE ODLUKE O ODABIRU ILI ODBIJANJU PONUDE**

Naručitelj će Odluku o odabiru ili Odluku o poništenju donijeti i poslati najkasnije u roku od 30 kalendarskih dana od isteka roka za podnošenje ponuda. Odluka o odabiru će biti poslana svim ponuditeljima koji su dostavili ponudu.

Odluku o isključenju ponuditelja/Odluku o odbijanju ponude Naručitelj će dostaviti ponuditelju na kojeg se odnosi, ako je primjenjivo.

Naručitelj je obvezan na temelju rezultata pregleda i ocjene ponuda odbiti:

* ponudu koja nije cjelovita,
* ponudu koja je suprotna odredbama dokumentacije o nabavi,
* ponudu koja nije iskazana kako je to u ovoj dokumentaciji navedeno,
* ponudu koja sadrži pogreške, nedostatke odnosno nejasnoće, ako pogreške, nedostaci odnosno nejasnoće nisu uklonjive,
* ponudu koja ne ispunjava uvjete vezane za opis predmeta nabave, te time ne ispunjava zahtjeve iz dokumentacije o nabavi,
* ponudu za koju ponuditelj nije pisanim putem prihvatio ispravak računske pogreške.

Naručitelj je u mogućnosti isključiti ponuditelja samo ako nije udovoljeno uvjetima iz Dokumentacije o nabavi.

Naručitelj pisanim putem obavještava sve subjekte koji su dostavili ponudu o odabranom Ponuditelju, prilažući presliku Odluke o odabiru te im šalje obrazloženu pisanu obavijest o odbijanju njihove ponude.

Nakon odabira najpovoljnije ponude, Naručitelj sklapa ugovor s odabranim ponuditeljem. Ugovor o nabavi sklapa se na temelju uvjeta iz dokumentacije o nabavi i odabrane ponude.

# **ROK, NAČIN I UVJETI PLAĆANJA**

Plaćanje se vrši sukladno Ugovoru s odabranim ponuditeljem na račun Ponuditelja i članova zajednice ponuditelja ako je primjenjivo. Naručitelj se obvezuje platiti račun u roku 2 dana od dana primitka računa.

Svim dobavljačima sa sjedištem izvan Republike Hrvatske plaćanja će biti izvršena u eurima (EUR), prema srednjem tečaju Hrvatske narodne banke na dan objave Obavijesti o nabavi. Svim dobavljačima sa sjedištem u Republici Hrvatskoj plaćanja će biti izvršena u hrvatskoj valuti (HRK).

# **PREUZIMANJE DOKUMENTACIJE ZA NADMETANJE**

Dokumentacija za nadmetanje se ne naplaćuje te se može preuzeti neograničeno i u cijelosti u elektroničkom obliku na internetskoj stranici [www.strukturnifondovi.hr](http://www.strukturnifondovi.hr).

# **PREGLED I OCJENA PONUDE**

## Otvaranje ponuda neće biti javno.

## Ponuditelji nemaju pravo uvida u ponude pristigle od drugih ponuditelja.

## U ponudama koje su preostale nakon odbijanja sukladno točki 10. Naručitelj u skladu s uvjetima i zahtjevima iz Dokumentacije za nadmetanje sljedećim redoslijedom provjerava i odbija ponudu koja nije cjelovita, ponudu koja je suprotna odredbama iz dokumentacije, ponudu u kojoj cijena nije iskazana u apsolutnom iznosu, ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjivi, ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća, ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Dokumentacije za nadmetanje, ponudu za koju ponuditelj nije pisanim putem prihvatio ispravak računske pogreške.

## Naručitelj pri pregledu iz točke 13.3. može zatražiti pojašnjenje ili upotpunjavanje odnosno uklanjanje pogreške, nedostatka ili nejasnoće koje Naručitelj smatra otklonjivima u primjerenom roku, a koji rok ne može biti kraći od pet kalendarskih dana.

## Ako Naručitelj tijekom pregleda ponude utvrdi računsku pogrešku, može od ponuditelja zatražiti prihvat ispravka računske pogreške, a ponuditelj je dužan odgovoriti u roku ne duljem od pet kalendarskih dana.

## Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude.

## Naručitelj će sve ponuditelje obavijestiti o konačnom odabiru ponuditelja, i to slanjem informacije o odluci o odabiru.

## Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o javnoj nabavi zatražiti dostavu izvornika ili ovjerenih preslika jednog ili više dokumenata koji su traženi Dokumentacijom za nadmetanje. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

# **PONIŠTENJE POSTUPKA NABAVE**

Naručitelj će poništiti postupak nabave ako nakon isteka roka za dostavu ponuda nije pristigla niti jedna ponuda te ako nakon odbijanja ponuda ne preostane nijedna valjana ponuda. Naručitelj je obvezan objaviti Obavijest o poništenju na istim stranicama kao i Dokumentaciju za nadmetanje.

# **PRILOZI**

Prilog 1 – Ponudbeni list

Prilog 2 – Podaci o zajednici ponuditelja

Prilog 3 – Troškovnik

Prilog 4 – Popis uredno izvršenih ugovora